**Bordán Autósiskola**

**Írásos tájékoztató és vállalási feltételek „B” kategória**

A 3500 kg-ot meg nem haladó megengedett legnagyobb össztömegű gépkocsi, amely a vezetőn kívül legfeljebb nyolc utas szállítására tervezett és gyártott gépjármű.

1. Képzőszerv:

* Neve: Bordán Gábor e.v.
* Megnevezés (fantázianév): Bordán Autósiskola
* weboldal: www.bordanautosiskola.hu
* e-mail: info@bordanautosiskola.hu
* Ügyfélszolgálati telefon: +36-70/902-0185
* Vállalkozás formája: Egyéni vállalkozás
* Nyilvántartási szám: 51991883
* Adószám: 54376911-1-29
* Telephely: 4200 Hajdúszoboszló Nádudvari út 25.

2. Autósiskola adatai:

* Név: Bordán Autósiskola
* Iskolavezető neve: Bordán Gábor
* e-mail: bordanautosiskola@gmail.com
* Telefonszáma: +36-70/902-0185
* Iskolavezetői bizonyítványának száma: ISK-00055/24
* Jogcíme: iskolavezető
* ügyfélfogadó cím:, 4200 Hajdúszoboszló Nádudvari út 25.

Ügyfélfogadás:

* Ügyfélfogadó cím: 4200 Hajdúszoboszló Nádudvari út 25.
  + hétfő: 18:00-20:00
  + kedd: 18:00-20:00
  + szerda: 18:00-20:00
  + csütörtök: 18:00-20:00
* Telefonos egyeztetéssel egyéb időpontban is.

3. Tanfolyamra jelentkezés:

Személyesen ügyfélszolgálatunkon, azonban előzetes regisztráció lehetséges honlapunkon, melynek segítségével a folyamat egyszerűsíthető.

**Szükséges dokumentumok:**

* Érvényes személyi igazolvány,
* lakcímkártya,
* már meglévő vezetői engedély
* alapfokú iskolai végzettséget igazoló okirat.

4. Beiskolázási feltételek:

* jelentkezési lap kitöltése és az abban szereplő nyilatkozat elfogadása
* megkötött tanulmányi szerződés
* betöltött 16,5 éves életkor,
* első tandíj részlet készpénzben történő befizetése,
  + elméleti vizsgadíj befizetése,
  + egészségügyi alkalmassági igazolás 2 példányban (háziorvos állítja ki).
  + az előírt egészségi alkalmasságiorvosi véleményt a háziorvosnál lehet beszerezni,az I. alkalmassági csoportra
  + ha rendelkezik más kategóriából vezetői engedéllyel akkor annak bemutatása és egy fénymásolt példány átadása az autósiskola számára.
  + külföldi álllapolgárság esetén, a vezetői engedély kiadásának feltétele az érvényes tartózkodási engedély

5. Vizsgára bocsátás feltételei:

**Elméleti vizsgára bocsátás feltételei:**

* Betöltött 16 és háromnegyed éves életkor
* Elméleti képzés igazolt elvégzése
* Érvényes orvosi alkalmassági igazolás I. csoportba, mely a háziorvostól szerezhető be (eredeti példány bemutatása, és egy fénymásolt példány átadása az autósiskola felé)
* Elméleti vizsgadíj befizetése
* Jelentkező írni, olvasni tud és az alapfokú iskola végzettségéről nyilatkozik
  + A tanuló az 1. KRESZ vizsgájára vigye magával az eredeti bizonyítványát ( 8 osztályos vagy érettségi vagy diploma)

A sikeres elméleti vizsga 24 hónapig érvényes. Amennyiben a tanuló a tanfolyam kezdő időpontjától számolva 9 hónapon belül nem tesz kísérletet vizsgára, illetve ugyanezen időponttól számítva 12 hónapon belül nem tesz sikeres vizsgát, akkor csak a teljes tanfolyam megismétlését követően tehet újabb próbát. A megismételt tanfolyam díja teljes mértékben a tanulót terheli.

Az egyéb – vizsga - alóli felmentést az iskolavezető kérésére a csatolt és hitelesített okirat másolata alapján a Hatóság - erre - jogosult vezetője adhat.

A sikeres közlekedési alapismeretek vizsga 2 évig érvényes. Amennyiben a vizsgázó ez idő alatt a vizsgákat sikeresen nem fejezi be, minden sikeres vizsgája érvényét veszti.

**Gyakorlati vizsga esetén:**

* betöltött 17. életév,
* érvényes orvosi alkalmassági,
* befizetett gyakorlati vizsgadíj,
* a gyakorlatra előírt menettávolságot (580 km), és szükséges óraszámot (29 óra) igazoltan teljesítette

6. A tanfolyam tantárgyai és kötelezően előírt óraszámai és kötelező menettávolság

**Elméleti tantárgyak és óraszámok:**

* Közlekedési alapismeretek: 20 óra
* Járművezetés elmélete: 4 óra
* Szerkezeti és üzemeltetési ismeretek: 4 óra

**Elméleti oktatás ismertetése E-learning képzés formájában:**

Az E-learning az elektronikus távoktatást jelenti, amely hozzáféréséhez egy internet eléréssel rendelkező számítógép szükséges. Az E-learning képzés teljesítése időben korlátozott, beregisztrálás után 90 napon belül el kell kezdeni a tanfolyamot, majd a kezdés után 180 nap és 75 óra áll a tanuló rendelkezésére, amit saját haladási ütem, időbeosztás szerint lehet elvégezni. Hosszabbításra van lehetőség, de ez díjköteles 5.000 Ft/ 10 óra.

**Gyakorlati foglalkozások, óraszámok, menettávolság:**

* Kötelező menettávolság: 580km
* Az előírt kötelező óraszám: 29 óra
  + + 1 vizsgaóra, melyet az alábbiak szerint kell teljesíteni:
    - Alapoktatás: 9 óra
    - Városi: 14 óra
    - Országúti: 4 óra
    - Éjszakai: 2 óra
    - Vizsga: 1 óra

A gyakorlati oktatás a sikeres elméleti vizsgát követően kezdhető meg. A gyakorlati órák időpontját a szakoktatóval lehet egyeztetni. A gyakorlati órák időtartama 50 perc. Az alapoktatásban egy nap max. 2 óra vezetés lehetséges, főoktatásban egy nap max. 2×2 óra teljesíthető ebben az esetben, egy óra szünet közbeiktatásával. Az 580 km elérése és a kötelező 29 óra gyakorlati oktatás teljesítését követően tehető leghamarabb forgalmi vizsga.

7. Járműhasználat

* Suzuki Swift

8. A hiányzás pótlásának módja

* A tanóra kezdete előtt min 24 órával fizetési kötelezettség nélkül lemondhatja a gyakorlati óráit, egyéb esetben az óradíj kifizetése felszámolásra kerül.

9. Tandíjak, vizsgadíjak, fizetési módok

**Tandíjak:**

* **Elmélet:**
  + E-learning: 35.000 Ft
* **Gyakorlat:**
  + Gyakorlati oktatás alap és pótóra óradíja: 8.500 Ft/tanóra

**A tandíj befizetésének módja:** ügyfélszolgálatunkon.

A más képzőszervtől képzési igazolással érkező tanuló gyakorlati óradíja megegyezik a fenti díjakkal.

**Közúti elsősegélynyújtó tanfolyam és vizsga**

A vizsga és a tanfolyam a Magyar Vöröskereszt szervezésében zajlik. (Debrecen, Hatvan utca 37.)

Szakirányú végzettség esetén felmentés lehetséges a 24/2005-GKM rendelet 3. számú melléklete alapján (pl.: orvos, gyógyszerész, stb..) illetve korábban szerzett vezetői igazolvánnyal rendelkezik.

A meglévő vezetői engedélyt, illetve a felsorolt végzettség esetén az eredeti okiratot és egy fénymásolt példányt át kell adni az autósiskola részére.

**A közúti elsősegélynyújtó vizsga díja:** 18.000 Ft.

**Vizsgadíjak:**

* KRESZ vizsga: 4.600 Ft
* Forgalmi vizsga: 11.000 Ft

**Forgalmi befizetésének helye:** ügyfélszolgálatunkon

**Vizsgadíjak a tanfolyamdíjtól a tanfolyamtól és autósiskolánktól függetlenek.**

**Rutinpálya használati díj:** 12.700 ft

10. A tanuló áthelyezés és a teljesített oktatásról szóló igazolás kiadásának módja

A képzési igazolás kiállításának és használatának célja, hogy hiteles tájékoztatást nyújtson a tanuló által elvégzett képzésről, amennyiben a tanuló másik képző szervnél kívánja folytatni tanulmányait.

A tanuló áthelyezését az elbocsátó képző szerv rögzíti a vizsgaközpont informatikai rendszerébe, és egyedi azonosítóval ellátott igazolást állít ki. A képzési igazolást a tanuló kérésére a képző szerv köteles 3 munkanapon belül kiállítani, és annak megtagadásával nem akadályozhatja a tanuló áthelyezését másik képző szervhez. Ha a képző szerv nem állítja ki az igazolást a tanuló igazolható kérésére, a vizsgaközpont kiállítja azt az informatikai rendszerben rögzített elméleti és gyakorlati órák alapján. Az elbocsátó képző szerv vagy a vizsgaközpont által kiállított képzési igazolás azonosítója alapján a befogadó képző szerv hozzáfér a tanuló és a tanulmányai adataihoz.

10. Oktatási helyszínek

**Alapoktatás:** Debrecen, Bartók Béla 115. (Rutin pálya)

**Gyakorlati oktatás:** Debrecen

11. Engedélyező Hatóság és Felügyeleti szerv:

ÉPÍTÉSI ÉS KÖZLEKEDÉSI MINISZTÉRIUM, KÖZÚTI GÉPJÁRMŰ-KÖZLEKEDÉSI HATÓSÁGI FŐOSZTÁLY 1138 Budapest, Váci út 188. D épület földszint, 1442 Budapest, Pf. 89.,

Telefonszám: +36 (1) 477-155

Felügyeleti szerv: KAV Közlekedési Alkalmassági és Vizsgaközpont Nonprofit Kft,

Székhely: 1119 Budapest, Than Károly u. 3-5.,

Postacím : 1439 Budapest, Pf.477 +36-1-814-0800

13. Vizsgázó jogai és kötelezettségei

A Tanuló jogai:

* Teljes körű tájékoztatást kapni a képzési feltételekről
* Írásos szerződést kötni a képző szervvel.
* Az általa befizetett szolgáltatási díj ellenértékét órákban megkapni.
* Szakoktatót és járművet választani a gyakorlati oktatáshoz.
* Gyakorlati oktatás során szakoktatót váltani.
* Az oktatás során felmerülő problémákkal az Iskolavezetőt megkeresni és panaszt tenni.
* Másik képzőszervhez történő áthelyezését indoklás nélkül kérni.
* Az Autósiskola értesíti a vizsgáztatót a vizsga helyéről és időpontjáról.
* Személyiségi jogait érintően titoktartást követelni.

A Tanuló kötelezettségei:

* A vizsgázónak a vizsga helyszínén a számára kiírt időpontban a járművezetéshez megfelelő öltözetben, és állapotban meg kell jelenni
* A vizsgázónak személyazonosságát érvényes személyi igazolvánnyal, lakcímkártyával vagy a személyazonosításra szolgáló egyéb érvényes okmánnyal (útlevéllel) igazolnia kell
* A vizsgán meg nem jelenés, illetve késés vagy sikertelen vizsga esetén újabb vizsga csak a vizsgadíj ismételt befizetése esetén tehető
* A vizsgázó a személyi adataiban történt változást 8 napon belül köteles bejelenteni
* Az oktatáson és a vizsgán minden esetben pontos időben, józan és kipihent a jogszabály által előírt vezetésre alkalmas állapotban kell megjelenni.
* Amennyiben az orvos vizsgálata során korlátozást ír elő (szemüveg vagy kontaktlencse), a tanuló köteles mind a gyakorlati vezetés, mind a vizsgák során magával hordani. Amennyiben a szemüveg vagy kontaktlencse hiánya miatt a vizsga nem tartható meg, az anyagi felelősség a vizsgázót terheli.
* Amennyiben a vizsgázó már rendelkezik érvényes vezetői engedéllyel vagy vizsgaigazolással, a vizsgák alkalmával azt köteles a vizsgabiztosnak bemutatni.

14. A vezetői engedély kiadásával kapcsolatos, jogszabályban meghatározott fontosabb előírások

A Vizsgaközpont a sikeres vizsgáról kiállított vizsgaigazolást, az illetékes közlekedési igazgatási hatóság részére küldi meg.

Az adott kategóriás vezetői engedély megszerzésére irányuló, e rendeletben előírt valamennyi vizsgakövetelmény teljesítéséről az utolsó vizsgát követően egy munkanapon belül a vizsgaközpont elektronikus vizsgaigazolás kiállításával és továbbításával adatot szolgáltat a közúti közlekedési nyilvántartó szerv részére. A vizsgaközpont a vizsgázó kérelmére az elektronikus vizsgaigazolásról másodlati példányt állít ki.

Az alábbi dokumentumokat kell bemutatni:

* személyi igazolvány vagy személyiséget igazoló dokumentum
* lakcímkártya (külföldi esetén, tartózkodási helyet igazoló okmány)
* közúti elsősegélynyújtás tanfolyam sikeres elvégzését igazoló kártya (kivéve, ha meglévő vezetői engedéllyel rendelkezik)
* orvosi alkalmassági igazolás

A gépjármű vezetői engedély kiadása első alkalommal illetékmentes.

Ezt az írásos tájékoztatót, mely a képző szerv vállalkozási feltételeit tartalmazza, a képző szerv készíti el és végzi a szükséges módosításokat. Az írásos tájékoztató egy példányát a képző szerv a tanfolyamra történő jelentkezéssel egyidejűleg a jelentkezőnek átadja, vagy elektronikus úton elküldi és a tanfolyamra jelentkezők kellő tájékoztatása érdekében az ügyfélfogadásra szolgáló helyiségben jól látható helyen ki is függeszti, valamint az írásos tájékoztatóban megjelölt honlapján közzéteszi és folyamatosan aktualizálja.

A képzőszervet népszerűsítő felhívásokban közzétett adatoktól az írásos tájékoztató adataiban eltérés nem mutatkozhat.

……………………………………………………

Bordán Gábor